《春云怨》
清代·陆求可

梨花欲雪。正海棠初放，芳菲时节。莽莽天涯，江上独立，洗残花节色。

过水黄莺，衔泥燕子，碧鹳淋漓响空垤。绿草池边，青梅树下，蛙鼓偏清越。

胭脂零落花裀湿。更平头鞋子，双弯空设。油壁钿车去不得。

向晚西堂，滴碎乡心，布衾似铁。欹着枕头，数残更漏，杨节芭蕉愁绝。

作者简介：（1617—1679）明末清初江南淮安人，字咸一，号密庵。顺治十二年进士。授裕州知州，入为刑部员外郎，升福建提学佥事。在裕州时，减轻百姓负担。在刑部，慎辨案情，以免冤滥。